बालोतरा। कड़ाके की सर्दी का असर इन दिनों भारत-पाक के बीच चलने वाले थार एक्सप्रेस पर भी नजर आने लगा है। थार एक्सप्रेस में दो साल बाद यह पहला मौका था जब एक फेरे में पाक से केवल 337 यात्री ही भारत आए, जबकि 374 यात्री पाकिस्तान गए। जबकि हर बार पाकिस्तान से आने वाले यात्रियों की संख्या ज्यादा रहती है, जबकि जाने वालों कम।
सर्दी और ईद के कारण भारत-पाक के रिश्तों की डोर बनी थार एक्सप्रेस में यात्रियों की संख्या भी घटी है। अब तक थार एक्सप्रेस में सबसे ज्यादा ज्यादा यात्रियों की संख्या वर्ष 2014 में 1174 थी।
सर्द हवाओं ने लोगों की दिनचर्या को पूरी तरह बदल दिया है। सर्द हवाएं चलने से बीते चार-पांच दिनों में न्यूनतम तापमान में भी लगातार गिरावट हो रही है। तापमान में गिरावट के चलते लोग दिन में भी ऊनी कपड़ों में दुबकने के साथ घंटों धूप में बैठकर सर्दी से बचने का जुगाड़ करते नजर रहे हैं।
बालोतरा.पिछले एक सप्ताह से लगातार चल रही सर्द हवाओं को दौर शनिवार को भी जारी रहा।
सर्द हवाओं के कारण दिन में पड़ने वाली धूप भी धीरे-धीरे बेअसर होने लगी है। वहीं रात के लोग अलाव तापकर सर्दी से बचाव का जतन कर रहे हैं। शनिवार को देर रात से ही चल रही ठंडी हवाओं के चलते लोग सूर्योदय के बाद भी बिस्तरों में दुबके रहे। बाजारों में भी शाम ढलने के साथ ही लोगों की आवाजाही में कमी के चलते मुख्य मार्ग पर जल्द ही सन्नाटा छा गया। वहीं इक्का-दुक्का वाहन चालक ही मार्ग पर आवागमन करते दिखाई दिए।
रात्रि में छूट रही धूजणी
शाम होते-हाेते सर्दी का यकायक बढ़ जाता है। रात्रि में तो शीतलहर के चलने से स्थिति यह बनती है कि लोग धूजणे लग जाते हैं। ग्रामीण अंचल में ज्यादातर लोग अलाव का सहारा लेकर सर्दी से बचाव का जतन कर रहे हैं। वहीं ऑफिस से फ्री होते ही अधिकारी कर्मचारी भी सीधे घरों का रूख करते हैं।
hin_Deva hin_Deva hin_Deva hin_Deva hin_Deva hin_Deva hin_Deva